Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 368

3. Légiutas-kísérő szakszolgálati engedély 3.1. Légiutas-kísérő szakszolgálati engedély megszerzésének és hosszabbításának feltételei: 3.1.1. Életkor: betöltött 19. életév. 3.1.2. Iskolai végzettség: középfokú. 3.1.3. Nyelvismeret: egy világnyelv ismeretében középfokú vizsga. 3.1.4. Szakismeret: A pályázónak hatósági vizsgabizottság előtt bizonyítani kell, hogy az engedélyben biztosított jogköröknek megfelelő szinten ismeri az alábbiakat: — légijog, — légijárművek, amelyekre jogosítást kér, — az általa kezelt fedélzeti és biztonsági berendezések működése, — vészhelyzetekben ellátandó feladatok az adott légijárműveken, — kereskedelmi, utas- és áruforgalmi ismeretek, — elsősegélynyújtás alapszabályai, — repülő-egészségügyi alapismeretek. 3.1.5. Repülési tapasztalat: A pályázónak bizonyítania kell gyakorló repülések során, hogy a repülést jól tűri. 3.1.6. A gyakorlati vizsga: 3.1.6.1. Gyakorlati vizsgára a pályázó akkor bocsátható, ha a 3.1.4. pontban meghatározott szakismeretekből sikeres vizsgát tett, és a kiképzést befejezte. 3.1.6.2. A gyakorlati vizsga anyaga: — a légijármű fedélzeti és biztonsági berendezéseinek kezelése, — mentési gyakorlat mindazokon a légijárműveken, amelyekre jogosítása kiterjed, — vízi mentési gyakorlat végrehajtása. 3.1.7. Egészségügyi alkalmasság: Meg kell felelnie a számára előírt egészségi követelményeknek. 3.1.8. Folyamatosság: Nem osztható be a légiutas-kísérő útvonalrepülésre, — ha a megszakítás 3 hónapnál több, de 6 hónapnál kevesebb, 1 ellenőrző útvonalrepülést kell végrehajtania a szakági vezető rendelkezése szerint, — ha a megszakítás a 6 hónapot meghaladja, üzemben tartói ismeretfelújító vizsgát kell tenni a fedélzeti vészhelyzeti berendezések kezeléséből, és a szakági vezető rendelkezése szerint minden jogosított típuson ellenőrző repülésen kell megfelelnie, — 12 hónapos megszakítás esetén ugyanezt a hatósági ellenőrzéssel kell végrehajtani. 3.1.9. Hosszabbítás: Az engedélyesnek igazolnia kell, hogy — az elmúlt 24 hónap folyamán elsősegély-nyújtásból sikeres vizsgát tett, — az elmúlt 12 hónapban részt vett a jogosított légijárművek mentési gyakorlatán, — sikeres gyakorlati vizsgát tett a jogosított típusok fedélzeti és biztonsági berendezéseinek kezeléséből. 3.2. Jogosultság: 3.2.1. Sikeres vizsga alapján a szakszolgálati engedély tulajdonosa jogosult az engedélyben megjelölt légijárműtípusokon légiutas-kísérői munkakör ellátására. 3.2.2. Érvényes szakszolgálati engedély birtokában maximum 2 típusjogosításra kötelezett légijárműtípuson láthat el szakszolgálati tevékenységet az engedélyes. 2001/13. szám

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes